"Lefa e le mang yo o nang le ditaolo tsa Me a bo a di tshegetsa, ke ene yo o nthatang." - Johane 14:21. Gantsi Baebele e bua ka go jala, go roba, go photha, go fefera le go sila dijo tsa dithoro. Nngwe le nngwe ya dikgato tseno e ne e tlhoka maatla tota. Letsatsi le letsatsi, dijo tsa dithoro tse di neng di robilwe di ne di silwa kwa gae go nna bupi di bo di bakiwa go nna senkgwe se se neng se tla jewa ke lelapa. Seno se re thusa go tlhaloganya se Jesu a neng a se bua fa a ne a laela gore re rapelele “senkgwe sa rona sa letsatsi.” (Mathaio 6:11) Senkgwe se se dirilweng ka bupi jwa korong kgotsa jwa barele e ne e le dijo tse di neng di jewa thata ke batho ba mo metlheng ya ditiragalo tsa Baebele.—Isaia 55:10.